Správa zo zahraničnej pracovnej cesty

1.  Účastník ZPC:
            Mária Harachová, PhDr, CVTI SR, Lamačská cesta 8/A, 811 04 Bratislava, ved. odd. IPTT, AJ, RJ
            Oľga Števková, Mgr. CVTI SR, Lamačská cesta 8/A, 811 04 Bratislava, prac. odd. IPTT, AJ, RJ

2.  Zahraničná pracovná cesta:
Nemecko, Berlín, 16. – 20. 4. 2012, Európsky patentový úrad Berlín, hradenie nákladov: národný projekt NITT SK.

3.  Rámcový program pobytu:
16. 4. – prílet z Viedne do Mníchova, ubytovanie, 17. 4.: prednášky (9.20 – 16.45 h), 18. 4.: workshopy (9.00 - 16.00 h), 19. 4.: workshopy 9.00 – 11.45,  prednášky, diskusia (12.45 – 16.30), 20. 4. odlet z Berlína do Viedne.

4.  Stručný priebeh rokovaní, resp.  študijného pobytu:
Seminár „Ako interpretovať rešeršné správy EPÚ a písomné stanoviská“ organizoval Európsky patentový úrad. Cieľom seminára bolo oboznámiť účastníkov s rešeršnými správami, ktoré vydáva Európsky patentový úrad a na príkladoch ukázať, ako je potrebné interpretovať informácie, ktoré obsahujú. Oboznámili sme sa s termínmi a výrazmi, ktoré sa používajú v európskych rešeršných správach (EESR) a v medzinárodných rešeršných správach (ISR), analyzovali sme výsledky rešerší a zistenia uvedené v písomných stanoviskách.
Na workshopoch sme analyzovali konkrétne patentové dokumenty (patentové prihlášky), ktoré sme posudzovali z hľadiska zrozumiteľnosti a jednotnosti, novosti a vynálezcovskej fázy. Oboznámili sme sa s písomnými stanoviskami patentových expertov, ktoré  obsahovali špeciálne situácie ako nedostatok jednotnosti, nekompletnosť prihlášky, neúplná rešerš, vylúčenie z patentovateľnosti. Počas praktických cvičení sme sa učili zadefinovať patentové nároky. Z hľadiska technického zamerania sme boli zatriedení do troch skupín: chémia, fyzika - elektrická energia a mechanika.
 Získali sme  prehľad ako treba rozumieť dostupným údajom v patentových spisoch, ktoré poskytuje databáza EPO Register. Sofistikované vyhľadávanie umožňuje sledovať celý proces od podania prihlášky patentu, jej zverejnenia, platnosti , príp. zániku v designovaných krajinách, až po  udelenie patentu  a skončenie platnosti ochrany. Poskytuje prehľad o podaných námietkach voči prihláškam, dôvodoch stiahnutia, zrušenia, zániku prihlášok, právny stav udelených patentov, prehľad námietok, ktoré môžu viesť k obmedzeniu rozsahu právnej ochrany. Súčasťou sú odkazy na zdroje, v ktorých bol patent citovaný. 
Služba Register Alert umožňuje automatické sledovanie zmien údajov v databáze EPO Register, zasielanie informácií o podaných námietkach. Využívanie tejto služby je veľmi prínosné  pri sledovaní stavu vlastných patentových prihlášok a patentov.
Tieto poznatky sú veľmi dôležité pri vypracovávaní rešerší pre vedecko-výskumných pracovníkov.
Prínosom workshopov, ale aj plenárneho zasadania bol dostatočný priestor na vzájomné prediskutovanie odborných problémov s expertmi EPÚ.

5.  Odporúčané závery:
          Získané informácie je potrebné v maximálnej miere využiť v praxi, a to pri rešeršných postupoch, sledovaní patentových dokumentov a interpretovaní ich rešeršných správ, pri vyhodnocovaní citovanosti, analyzovaní patentových nárokov a vyhodnoteniach získaných výsledkov.

6.   Prehľad prinesenej dokumentácie a miesto jej uloženia
          Získaná dokumentácia sa týka programu seminára a kľúčových otázok posudzovania patentových prihlášok a je uložená v oddelení informačnej podpory transferu technológií (stredisko PATLIB). 

7.   Osobitne vyhodnotený očakávaný prínos ZPC
          Získané poznatky nám umožnili prehĺbiť si naše vedomosti a podrobnejšie preniknúť do problematiky patentového konania, oboznámiť sa s posudzovaním patentových prihlášok a s vypracovaním a analyzovaním rešeršných správ. Všetky informácie budú využité pri implementácii národného projektu NITT SK v oblasti poskytovania patentových rešeršných služieb vedeckej komunite v procesoch zabezpečovania ochrany duševného vlastníctva-

8.    Spôsob zverejnenia výsledkov ZPC, prenos získaných informácií

Správa a informácie zo seminára budú sprístupnené ďalším pracovníkom inštitúcie, ktorí sa zaoberajú otázkami priemyselného vlastníctva a transferu technológií.

Súhlasím so zverejnením správy na internete
           Áno

Správu vypracovali: Mária Harachová, Oľga Števková
Dátum: 27. 4. 2012

Správu schválil:  prof. RNDr. J. Turňa, CSc.